ZMICO พุ่ง 8.96% หลังประกาศงบปี 59 โตเกือบ 3 เท่าตัว!
ZMICO พุ่งเกือบ 9% หลังประกาศงบปี 59 โตเกือบ 3 เท่าตัว ล่าสุด ณ เวลา 15.13 น. ราคาอยู่ที่ 1.46 บาท บวก 0.12 บาท หรือ 8.96% สูงสุดที่ 1.49 บาท ต่ำสุดที่ 1.34 บาท มูลค่าซื้อขายที่ 44.26 ล้านบาท 
27 ม.ค. 2560

ผู้สื่อข่าวรายงานว่า ราคาหุ้นบริษัทหลักทรัพย์ ซีมิโก้ จำกัด (มหาชน) หรือ ZMICO ณ เวลา 15.13 น. ราคาอยู่ที่ 1.46 บาท บวก 0.12 บาท หรือ 8.96% สูงสุดที่ 1.49 บาท ต่ำสุดที่ 1.34 บาท มูลค่าซื้อขายที่ 44.26 ล้านบาท 

บริษัทหลักทรัพย์ ซีมิโก้ จำกัด (มหาชน) หรือ ZMICO รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย) มีกำไรสุทธิ 236.49 ล้านบาท หรือมีกำไรสุทธิ 0.181 บาทต่อหุ้น เพิ่มขึ้น 279% จากช่วงเดียวกันของปีก่อนที่มีกำไรสุทธิ 59.63 ล้านบาท หรือมีกำไรสุทธิ 0.046 บาทต่อหุ้น
ทั้งนี้ผลการดำเนินงานในปีดังกล่าวมีกำไรเพิ่มขึ้นเนื่องจากบริษัทมีรายได้เพิ่มขึ้น หลังกำไรจากเงินลงทุนในหลักทรัพย์และส่วนแบ่งกำไรจากบริษัทร่วมเพิ่มขึ้น